smcproject/ml-wiki-sentences huggingface dataset:
വൃഷപർവ്വാവിന്റെ കൊട്ടാരം
അസുര രാജാവായ വൃഷപർവാവിന്റെ പുത്രി ശർമിഷ്ഠയുടെ പ്രിയതോഴിയായിരുന്നു ദേവയാനി.
ഇവർ രണ്ടുപേരുംകൂടി തോഴിമാരുമൊന്നിച്ച് ഒരിക്കൽ കാട്ടരുവിയിൽ കുളിക്കുമ്പോൾ ഇന്ദ്രൻ ആ വഴിക്ക് വരികയും നയനാനന്ദകരമായ നീരാട്ട് കണ്ടുരസിക്കാനായി ഒരു കാറ്റിന്റെ രൂപത്തിൽ വന്ന് കരയ്ക്കു വച്ചിരുന്ന അവരുടെ വസ്ത്രങ്ങൾ പറപ്പിക്കുകയും ചെയ്തു.
ഇതുകണ്ട കന്യകമാർ ഓടിയെത്തി കൈയിൽ കിട്ടിയ വസ്ത്രങ്ങൾ എടുത്തു ധരിച്ചു.
ദേവയാനി ശർമ്മിഷ്ഠയുടെ വസ്ത്രമായിരുന്നു ധരിച്ചത്, പുറകേ ഓടിയെത്തിയ രാജപുത്രിയായ ശർമിഷ്ഠയ്ക്കു  ആശ്രമവാസിയായ ദേവയാനി തന്റെ വസ്ത്രമെടുത്ത് ധരിച്ചത് ഇഷ്ടപ്പെടാതെ വരികയും തുടർന്നുണ്ടായ വാക്കേറ്റത്തിൽ ശുക്രാചാര്യരെ കണക്കിലധികം അധിക്ഷേപിക്കുകയും ദേവയാനിയെ ഒരു പൊട്ടക്കിണറ്റിൽ തള്ളിയിട്ട് കടന്നുകളയുകയും ചെയ്തു.
ആ സമയം അതുവഴി വന്ന ചന്ദ്രവംശ യുവരാജാവായ യയാതി ദേവയാനിയെ രക്ഷിക്കുന്നു.
ദേവയാനിയാകട്ടെ പിതാവിനെയും തന്നെയും കണക്കറ്റ് ഭർത്സിച്ച ശർമിഷ്ഠയുടെ കൊട്ടാരത്തിലേക്ക് ഇനി മടങ്ങിച്ചെല്ലുകയില്ലെന്ന് ശാഠ്യം പിടിക്കുകയും, ഒടുവിൽ ശുക്രാചാര്യരുടെ ശാപം ഭയന്ന വൃഷപർവാവ് ദേവയാനിയുടെ എല്ലാ ആവശ്യങ്ങൾക്കു മുന്നിലും വഴങ്ങുകയും ശർമിഷ്ഠയെയും ആയിരം ദാസിമാരെയും ദേവയാനിയുടെ ദാസിമാരായി നല്കാമെന്നുള്ള വ്യവസ്ഥയിൽ കൂട്ടിക്കൊണ്ടു പോവുകയും ചെയ്യുന്നു.
യയാതി പരിണയം
നഗ്നയായി കിണറ്റിൽ കിടന്ന ദേവയാനിക്ക് യയാതി പുടവകൊടുത്ത് രക്ഷിക്ക കാരണം തുടർന്ന് വിവാഹം കഴിക്കുകയും ദേവയാനിയുടെ വാശിമൂലം ശർമിഷ്ഠയെ ദാസിയാക്കിയാണ് ദേവയാനി ഭർത്തൃഗൃഹത്തിലേക്ക് പോകുന്നത്.
പോകുമ്പോൾ യാതൊരു കാരണവശാലും ശർമിഷ്ഠയെ സ്പർശിക്കാനിടയാകരുതെന്ന് യയാതിക്ക് ശുക്രാചാര്യൻ ആജ്ഞ നല്കിയാണ് വിടുന്നത്.
യയാതിക്ക് ശർമ്മിഷ്ഠയിലെ പുത്രന്മാർ
വാക്ചതുരയായ ശർമിഷ്ഠ രാജാവിനെ വശീകരിച്ച് തന്റെ വാസസ്ഥലത്തെത്തിക്കുകയും യയാതിയിൽ ശർമിഷ്ഠയ്ക്ക് മൂന്ന് പുത്രന്മാർ ജനിക്കുകയും ചെയ്യുന്നു.
ഒരിക്കൽ യയാതിയും ദേവയാനിയും കൂടി ഉദ്യാനത്തിൽ നടക്കുമ്പോൾ ശർമിഷ്ഠയുടെ പുത്രന്മാരെ ദർശിക്കാനിടയായ ദേവയാനി, രാജാവിനും അവർക്കും തമ്മിലുള്ള അനിഷേധ്യമായ രൂപസാദൃശ്യം ശ്രദ്ധിക്കാനിടവരികയും കുട്ടികളോട് പിതാവാരാണെന്ന് അന്വേഷിക്കുകയും ചെയ്യുന്നു.
യയാതി മഹാരാജാവാണെന്നായിരുന്നു അവരുടെ മറുപടി.
കുപിതയായ ദേവയാനി, ശുക്രാചാര്യാശ്രമത്തിലേക്ക് തിരിച്ചുപോകുകയും ചെയ്യുന്നു.
ശുക്രന്റെ ശാപവും, അനന്തരഫലങ്ങളും
ശുക്രാചാര്യരോട് കഥകൾ എല്ലാം ദേവയാനി പറയുകയും, തന്റെ ദിവ്യദൃഷ്ടിയിൽ രാജാവിന്റെ കള്ളത്തരങ്ങൾ മനസ്സിലാക്കിയ ശുക്രാചാര്യൻ യയാതിയെ 'ജരാനരകൾ ബാധിക്കട്ടെ' എന്ന് ഉഗ്രമായി ശപിക്കുന്നു.
രാജാവ് ശാപമോക്ഷം യാചിച്ചെങ്കിലും ജരാനരകൾ ആർക്കെങ്കിലും കൈമാറ്റം ചെയ്യാവുന്നതാണെന്ന ശാപമോക്ഷം നല്കാനേ മുനി തയ്യാറായുള്ളൂ.
ഒടുവിൽ ശർമിഷ്ഠയുടെ ഇളയ പുത്രൻ പുരുവാണ് അച്ഛന്റെ ജരാനരകൾ ഏറ്റെടുത്ത് തന്റെ യൌവനം പിതാവിന് നല്കിയത്.
അതിരുകവിഞ്ഞ പിതൃവാത്സല്യം മൂലം ദുശ്ശാഠ്യക്കാരിയായി മാറിയ ബ്രാഹ്മണസുന്ദരിയാണ് ദേവയാനി.
കചനെ പ്രേമിച്ചിട്ടും പ്രേമസാഫല്യം നേടാനാവാത്ത ദേവയാനി സ്വസാമർഥ്യത്താൽ ചന്ദ്രവംശത്തിന്റെ മഹാറാണിയാവുകയും, രാജപുത്രിയും സുഹൃത്തോഴിയുമായിരുന്ന ശർമിഷ്ഠയെ തന്റെ ദാസിയാക്കി പ്രതികാരം വീട്ടുകയും ചെയ്യുന്നു.
ധിക്കാരിയും പിടിവാശിക്കാരിയുമായിരുന്ന ദേവയാനി ഭാരതീയ സ്ത്രീത്വത്തിന്റെ മറ്റൊരു മുഖം അനുവാചകന് കാട്ടിത്തരുന്നു.
ദേവയാനിയുടെ മറ്റുപേരുകൾ ഔശനസി : ( ഉശനസ്സ്‌ = ശുക്രമഹർഷി; അദ്ദേഹത്തിന്റെ പുത്രി ഔശനസി; ശുക്രമുനി രചിച്ച നീതിശാസ്ത്രഗ്രന്ഥമാണ് ഔശനസം ) ശുക്രതനയ : ( ശുക്രമഹർഷിയുടെ പുത്രി) ഭാർഗവി : ( ഭൃഗുമഹർഷിയുടെ പൗത്രിയായതിനാൽ) അവലംബം ↑ സംഭവ പർവ്വം -- മഹാഭാരതം, മലയാളം -- ഡോ.പി.എസ്. വാര്യർ -- വിദ്യാരംഭം പബ്ലിഷേഴ്സ് ↑ Rajagopalachari, Chakravarthy(2005).
Mahabharata.
Bharatiya Vidhya Bhavan.
ISBN 81-7276-368-9 ↑ സംഭവ പർവ്വം -- മഹാഭാരതം, മലയാളം -- ഡോ.പി.എസ്. വാര്യർ -- വിദ്യാരംഭം പബ്ലിഷേഴ്സ് ↑ മഹാഭാരതം, മലയാളം -- ഡോ.പി.എസ്. വാര്യർ -- വിദ്യാരംഭം പബ്ലിഷേഴ്സ്
ദേവയാനി ഘോബ്രഗഡെ സംഭവം
2013 ഡിസംബർ മാസത്തിൽ ഇന്ത്യയും അമേരിക്കയും തമ്മിൽ ഒരു നയതന്ത്ര തർക്കം ഉണ്ടാകാൻ കാരണമായ സംഭവങ്ങളെയാണ് ദേവയാനി ഘോബ്രഗഡെ സംഭവം എന്ന് വിളിക്കുന്നത്.
2013 ഡിസംബർ മാസം പതിനൊന്നാം തീയതി ന്യൂയോർക്കിലെ ഇന്ത്യൻ കോൺസുലേറ്റിലെ ഡെപ്യൂട്ടി കോൺസൽ ജെനറൽ ദേവയാനി ഘോബ്രഗഡെയെ അമേരിക്കൻ പോലീസ് അറസ്റ്റ് ചെയ്ത് നഗ്നയാക്കി ശരീരപരിശോധന നടത്തുകയും പിന്നീട് രണ്ടര ലക്ഷം ഡോളർ ജാമ്യത്തിൽ വിട്ടയക്കുകയും ചെയ്തതോടെയാണ് ഈ സംഭവത്തിന്റെ തുടക്കം.
ഇവരുടെ വീട്ടുജോലിക്കാരിയായിരുന്ന സംഗീത റിച്ചാർഡിന്റെ വിസ അപേക്ഷയിൽ വ്യാജമായ വിവരങ്ങൾ നൽകി എന്നാരോപിച്ചായിരുന്നു അറസ്റ്റ്.
ഇന്ത്യൻ സർക്കാർ ശക്തമായി പ്രതിഷേധിക്കയും ഡെൽഹിയിലെ അമേരിക്കൻ നയതന്ത്രകാര്യാലയത്തിനെതിരെ ചില പ്രതിനടപടികൾ എടുക്കയും ചെയ്തതോടെ ഈ സംഭവം വ്യാപകമായ മാധ്യമശ്രദ്ധ പിടിച്ചുപറ്റി.
ദേവയാനി ഘോബ്രഗഡേ (39 വയസ്സ്) ഇന്ത്യൻ ഫോറിൻ സർവീസിലെ 1999 ബാച്ചിലെ ഒരു ഓഫീസറാണ്.
2012 നവംബർ മാസത്തിൽ സംഗീത റിച്ചാർഡ് (42 വയസ്സ്) എന്ന സ്ത്രീ   ദേവയാനിയുടെ ന്യൂയോർക്കിലെ വീട്ടിൽ വീട്ട്ജോലിക്ക് കരാറിലേർപ്പെട്ടു.
ദേവയാനിയുടെ വീട്ടിൽ അവരുടെ ഭർത്താവ് ആകാശ് സിങ് രാത്തോറും, സ്കൂളിൽ പോകുന്ന നാലും ഏഴും വയസ്സുള്ള രണ്ട് പെണ്മക്കളുമാണുള്ളത്.
ദേവയാനിയുടെ ഭർത്താവ് ആകാശ് സിങ് രാത്തോർ ഒരു അമേരിക്കൻ പൗരനും പെൻസില്വേനിയ സർവകലാശാലയിൽ പൊളിറ്റിക്കൽ ഫിലോസഫി പ്രൊഫസ്സറുമാണ്.
മാസം 30,000 ഇന്ത്യൻ രൂപ (അടിസ്ഥാന ശമ്പളം 25,000 രൂപ ഓവർടൈം വേതനം 5,000 രൂപ), താമസവും ഭക്ഷണവുമാണ് സംസാരിച്ചു സമ്മതിച്ച ശമ്പളം.
എന്നാൽ സംഗീതയുടെ അമേരിക്കയ്ക്കുള്ള വിസ അപേക്ഷയോടൊപ്പം വച്ച കരാറിൽ അവിടെ നിലവിലുള്ള മിനിമം വേതനമാണ് കാണിച്ചത്.
ഈ മിനിമം വേതനം ഏതാണ്ട് മാസം മൂന്നേകാൽ ലക്ഷം ഇന്ത്യൻ രൂപയ്ക്ക് തുല്യമായ തുകയാണ്.
ഇന്ത്യൻ നയതന്ത്ര ഉദ്യോഗസ്ഥയുടെ വീട്ട്ജോലിക്കുള്ള യാത്രയായതിനാൽ ഔദ്യോഗിക (ഡിപ്ലോമാറ്റിക് പാസ്പോർട്ട്) പാസ്പോർട്ട് ഉപയോഗിച്ചാണ് സംഗീത റിച്ചാർഡ് അമേരിക്കയ്ക്ക് പോയത്.
പോകുന്നതിനു മുൻപ് സംഗീതയെ കൊണ്ട് മാസം 30,000 രൂപയുടെ മറ്റൊരു കരാറിൽ ഒപ്പു വയ്പ്പിച്ചു എന്നും അതിൽ അവധി, ജോലി സമയം എന്നിവ കാണിച്ചിട്ടില്ലായിരുന്നും എന്നാണ് സംഗീത പിന്നീട് അമേരിക്കയിൽ വച്ച് കൊടുത്ത പരാതിയിൽ ആരോപിച്ചത്.
സംഗീതയുടെ തിരോധാനം
2013 ജൂൺ 21ന് ദേവയാനി മക്കളെ സംഗീതയുടെ മേൽനോട്ടത്തിൽ വിട്ട് ന്യൂയോർക്ക് വിട്ട് ഒരു ദീർഘയാത്രയിൽ പോകേണ്ടി വന്നു.
രണ്ട് ദിവസം കഴിഞ്ഞു തിരിച്ചു വന്നപ്പോൾ സംഗീത വീടു വിട്ടു പോയതായി കണ്ടു.
ഉടനെ തന്നെ സംഗീതയെ കാണാനില്ലെന്ന് ദേവയാനി അമേരിക്കൻ സ്റ്റേറ്റ് ഡിപാർട്ട്മെന്റിന്റെ കീഴിലുള്ള ഓഫീസ് ഒഫ് ഫോറിൻ മിഷൻസിനെ അറിയിച്ചു.
ഓഫീസ് ഒഫ് ഫോറിൻ മിഷൻസ് ദേവയാനിയോട് ഒരു ന്യൂയോർക്ക് പോലീസിൽ ഒരു കാണ്മാനില്ല റിപ്പോർട്ട് സമർപ്പിക്കാൻ നിർദ്ദേശിച്ചു.
ന്യൂയോർക്ക് പോലീസാകട്ടെ അടുത്ത ബന്ധുക്കൾക്കേ മാൻ മിസ്സിങ്ങ് കേസ് ഫയൽ ചെയ്യാൻ അവകാശമുള്ളൂ എന്ന് പറഞ്ഞു പരാതി ഫയലിൽ സ്വീകരിച്ചില്ല.
സംഗീത വക്കീലിന്റെ സഹായത്തോടെ ദേവയാനിയെ സമീപിക്കുന്നു
2013 ജൂലായ് ഒന്നാം തീയതി സംഗീതയുടെ വക്കീൽ എന്നവകാശപ്പെട്ട ഒരാൾ ദേവയാനിയെ ഫോൺ ചെയ്തു സംഗീതയെ ദേവയാനി  ദിവസവും പത്തൊമ്പത് മണിക്കൂർ ജോലി ചെയ്യിപ്പിച്ചു എന്നും അതിനാൽ നഷ്ടപരിഹാരമായി പതിനായിരം ഡോളർ നൽകുകയും, സംഗീതയുടെ പാസ്പോർട്ട് സാധാരണ പാസ്പോർട്ടാക്കി മാറ്റി അവരെ അമേരിക്കയിൽ ജോലി ചെയ്തു ജീവിക്കാൻ വേണ്ടി ദേവ്യാനിയുടെ വീട്ടുജോലിയിൽ നിന്നും ഒഴിവാക്കണമെന്നും ആവശ്യപ്പെട്ടു.
ഇതിനു മറുപടിയായി ദേവയാനി അയാളോട് മറഞ്ഞിരുന്നു ഫോൺ ചെയ്യാതെ നേരിട്ട് വന്നു സംസാരിക്കാൻ നിർദ്ദേശിച്ചു.
പിന്നീടവർ ഈ സംഭവത്തെപ്പറ്റി ന്യൂയോർക്ക് പോലീസിൽ പരാതി കൊടുത്തു ഫോൺ ചെയ്ത ആളെ ട്രേസ് ചെയ്യണം എന്നാവശ്യപ്പെട്ടു.
ഈ സംഭവം ഇന്ത്യൻ സർക്കാർ ഡെൽഹിയിലെ ഇന്ത്യൻ എംബസ്സിയെ അറിയിക്കയും.
വാഷിങ്ങ്ടണിലെ ഇന്ത്യൻ നയതന്ത്രകാര്യാലയം അമേരിക്കൻ സ്റ്റേറ്റ് ഡിപാർട്ട്മെന്റിനെ അറിയിക്കയും ചെയ്തു.
2013 ജൂലായ് എട്ടാം തീയതി ആക്സസ് ഇമിഗ്രേഷൻ എന്ന അഭിഭാഷക സ്ഥാപനം ദേവയാനിയെ സംഗീതയുടെ കാര്യം ചർച്ച ചെയ്യാൻ ഒരു കൂടിക്കാഴ്ചയ്ക്ക് ക്ഷണിച്ചു.
ഈ കൂടിക്കാഴ്ചയിൽ ദേവയാനി, സംഗീത, സംഗീതയുടെ വക്കീൽ എന്നിവർക്കു പുറമേ ഇന്ത്യൻ നയതന്ത്രകാര്യാലയത്തിലെ ചില ഉദ്യോഗസ്ഥരും പങ്കെടുത്തു.
ഈ കൂടിക്കാഴ്ചയിൽ സംഗീത നേരത്തെ ഫോൺ ചെയ്ത അജ്ഞാതൻ പറഞ്ഞ അതേ ആവശ്യങ്ങൾ വീണ്ടും ആവർത്തിച്ചു.
ദേവയാനിയും കൂട്ടരും സംഗീതയോട് ഇന്ത്യയിൽ തിരിച്ചു പോകാൻ ആവശ്യപ്പെട്ടു.
അവർ അമേരിക്കയിൽ വന്നത് ഒഫീഷ്യൽ പാസ്പോർട്ടിലായത്കൊണ്ട് തിരിച്ചുപോയതിനുശേഷമേ സാധാരണ പാസ്പോർട്ട് എടുക്കാൻ പറ്റൂ എന്നവർ സംഗീതയോട് പറഞ്ഞു.
ഇതിനിടെ സംഗീതയുടെ ഭർത്താവ് ഫിലിപ് റിച്ചാർഡ് ഡെൽഹിയിൽ ദേവയാനിക്കെതിരെ കോടതിയിൽ ഒരു പരാതി കൊടുത്തു.
സംഗീതയെ അന്യായമായി ന്യൂയോർക്ക് പോലീസിനെകൊണ്ട് പിടിപ്പിച്ചു തടങ്കലിൽ പാർപ്പിച്ചിരിക്കുകയാണെന്നായിരുന്നു പരാതി.
നാലു ദിവസം കഴിഞ്ഞു അയാൾ തന്നെ ഈ പരാതി പിൻവലിച്ചു.
ഇതിനുശേഷം ഇന്ത്യൻ സർക്കാർ സംഗീതയുടെ ഔദ്യോഗിക പാസ്പോർട്ട് റദ്ദാക്കിയതായി പ്രഖ്യാപിക്കയും സംഗീതക്കെതിരെ കോടതിയിൽ വഞ്ചന, അന്യായമായി പണം പിടുങ്ങാനുള്ള ശ്രമം എന്നീ വകുപ്പുകൾക്ക് ഒരു പരാതി സമർപ്പിക്കയും 2013 നവമ്പർ 19ന് കോടതി സംഗീതയ്ക്കെതിരെ ഒരു ജാമ്യമില്ലാ വാറണ്ട് പുറപ്പെടുവിപ്പിക്കയും ചെയ്തു.
ഡിസംബർ പത്താം തിയതി സംഗീതയുടെ ഭർത്താവും രണ്ട് മക്കളും അമേരിക്കയ്ക്ക് പറന്നു.
മനുഷ്യക്കടത്തിനിരയാവർക്കും അവരുടെ അടുത്ത ബന്ധുക്കൾക്കും സംരക്ഷണം നൽകാനുപയോഗിക്കുന്ന റ്റി വിസയിലാണ് അവർ അമേരിക്കയ്ക്ക് പോയത്.
ടിക്കറ്റിന്റെ പണം നൽകിയത് ഡെൽഹിയിലെ അമേരിക്കൻ എംബസ്സിയായിരുന്നു.
ദേവയാനിയുടെ അറസ്റ്റ്
ഫിലിപ്പ് റിച്ചാർഡും മക്കളും അമേരിക്കയ്ക്ക് പറന്നതിനടുത്ത ഡിസംബർ പത്താം തീയതി മക്കളെ സ്കൂളിൽ കൊണ്ടാക്കുന്നവേളയിൽ അമേരിക്കൻ ബ്യൂറോ ഒഫ് ഡിപ്ലോമാറ്റിക് സെക്യൂറിറ്റിയുടെ ഉദ്യോഗസ്ഥർ ദേവയാനിയെ അറസ്റ്റ് ചെയ്തു.
കുട്ടികളുടെ മുൻപിൽ വച്ച് കൈയ്യാമം ഇടീച്ചില്ല എന്നാണ് അറസ്റ്റ് വാറണ്ടിനപേക്ഷിച്ച തെക്കൻ ന്യൂയോർക്കിന്റെ പബ്ലിക് പ്രോസിക്യൂട്ടർ പ്രീത് ഭറാറ അവകാശപ്പെടുന്നത്.
കുട്ടികളുടെ മുൻപിൽ വച്ച് കൈയാമം ഇടീച്ചോ ഇല്ലയോ എന്ന് പത്ര റിപ്പോർട്ടുകളിൽ നിന്ന് വ്യക്തമല്ല.
അമേരിക്കൻ ബ്യൂറോ ഒഫ് ഡിപ്ലോമാറ്റിക് സെക്യൂറിറ്റിയുടെ ഉദ്യോഗസ്ഥർ ദേവയാനിയെ യു എസ് മാർഷൽ സർവീസിനു കൈമാറി.
മാൻഹറ്റണിലെ കോടതി സമുച്ചയത്തിൽ വച്ച് യു എസ് മാർഷൽ സർവീസ് ദേവയാനിയെ നഗ്നയാക്കി ദേഹപരിശോധന നടത്തുകയും അവിടത്തെ ലോക്കപ്പിൽ മറ്റ് തടവുകാരോടൊപ്പം ലോക്കപ്പ് സെല്ലിൽ അടയ്ക്കുകയും ചെയ്തു.
അന്ന് വൈകുന്നേരം നാല് മണിക്ക് കോടതി രണ്ടര ലക്ഷം ഡോളർ ജാമ്യത്തിന് അവരെ വിട്ടയച്ചു.
പ്രതിഷേധവും പ്രത്യാഘാതവും
ഈ സംഭവം വ്യാപകമായ മാധ്യമശ്രദ്ധ പിടിച്ചു പറ്റി.
ഭാരതസർക്കാർ, ഇക്കാര്യത്തിലുള്ള പ്രതിഷേധവും ഉൽകണ്ഠയും അമേരിക്കൻ സ്റ്റേറ്റ് ഡിപാർട്ട്മെന്റിനെ അറിയിച്ചു.
ഇന്ത്യ അമേരിക്കൻ സർക്കാരിനോട് കേസ് പിൻവലിക്കാൻ ആവശ്യപ്പെട്ടെങ്കിലും ഇതൊരു നിയമപ്രശ്നമാണെന്ന് പറഞ്ഞു അമേരിക്കൻ സർക്കാർ കേസ് പിന്വലിക്കാൻ വിസമ്മതിച്ചു.
അതിനെ തുടർന്ന് ദില്ലിയിലെ അമേരിക്കൻ എംബസ്സിയിലെ ഉദ്യോഗസ്ഥർക്ക് നൽകിയിരുന്ന പല ആനുകൂല്യങ്ങളും പിൻവലിച്ച ഭാരതസർക്കാർ, ഇനി മുതൽ എല്ലാ നയതന്ത്ര ആനുകൂല്യങ്ങളും കർശനമായ പരസ്പരതയുടെ (reciprocity) അടിസ്ഥാനത്തിലാകുമെന്ന് പ്രഖ്യാപിച്ചു.
അവലംബം കൂടുതൽ വായനക്ക് What seems a petty dispute exposes the gulf between India and America , ദ ഇക്കണോമിസ്റ്റ് വാരികയിലെ ലേഖനം.
Pride and parampara in Manhattan , 2013 ഡിസംബർ 30-ലെ ദ ഹിന്ദു ദിനപത്രത്തിൽ പി. സായ്നാഥിന്റെ ലേഖനം.
ദേവയാനി മാഹാത്മ്യം Archived 2014-01-16 at the Wayback Machine .
, 2014 ജനുവരി 13-ലെ മാധ്യമം ദിനപത്രത്തിൽ എ.എസ്. സുരേഷ്കുമാറിന്റെ ലേഖനം India's misplaced outrage 2013 ഡിസംബർ 19-ന് ന്യൂ യോർക്ക് ടൈംസ് ദിനപത്രം പ്രസിദ്ധീകരിച്ച മുഖപ്രസംഗം.
U.S.-Indian cultural, political divide revealed by diplomat’s arrest , വാഷിങ്ടൺ പോസ്റ്റ് ദിനപത്രം പ്രസിദ്ധീകരിച്ച മുഖപ്രസംഗം "U.S.-India dispute: A diplomat and a double-standard laid bare" Archived 2014-01-12 at the Wayback Machine .
റോയിട്ടേഴ്സ് യു.എസ്. എഡിഷൻ, ലേഖകൻ ജോനാ ബ്രാങ്ക്
ദേവരാട്ടം
ദേവരാട്ടം എന്നത് "ദേവർ" അല്ലെങ്കിൽ തേവർ (തമിഴ് അർത്ഥം: ദൈവം / രാജാവ് / അല്ലെങ്കിൽ യോദ്ധാക്കൾ), "ആട്ടം" (തമിഴ് അർത്ഥം: നൃത്തം) എന്നീ പദങ്ങളിൽ നിന്ന് ഉരുത്തിരിഞ്ഞ ഒരു തമിഴ് പദമാണ്.
പരമ്പരാഗതമായി, പ്രത്യേകിച്ച് പാണ്ഡ്യ രാജവംശത്തിലെ വിജയകരമായ യുദ്ധത്തിന് ശേഷം രാജാക്കന്മാരും യോദ്ധാക്കളും എല്ലാം ഇത് അവതരിപ്പിച്ചു, പിന്നീട് ഈ നൃത്തം ചെയ്തത് ഇന്നത്തെ മധുരയിലും സമീപ പ്രദേശങ്ങളിലും ദേവർ എന്ന് വിളിക്കപ്പെടുന്ന മുക്കുളത്തോർ സമുദായത്തിൽപ്പെട്ട മറവർ വംശത്തിലെ ചില ജനവിഭാഗങ്ങളാണ്.
അവർ പാണ്ഡ്യ രാജവംശവുമായി ബന്ധമുള്ളവരാണെന്ന് വിശ്വസിക്കുന്നു.
സമാന്തരമായി ദേവരാട്ടവും പുരാതന കാലത്ത് ചോള രാജവംശത്തിലെ രാജാക്കന്മാരും യോദ്ധാക്കളും വിജയത്തിന്റെ സന്തോഷമായി നടത്തിയിരുന്നു.
ഇപ്പോഴും ഇത് കല്ലാർ വംശത്തിലെ ചില ആളുകൾ പിന്തുടരുന്നു.
ഇവർ ചോള രാജവംശത്തിൽ നിന്നുള്ള വംശപരമ്പര എന്നവകാശപ്പെടുന്ന മുക്കുളത്തോർ സമുദായത്തിൽ പെടുന്നു.
കൂടാതെ ഇന്നത്തെ തഞ്ചാവൂരിലും തെക്ക്-കിഴക്കൻ തമിഴ്‌നാട്ടിലെ സമീപ പ്രദേശങ്ങളിലും ദേവർ എന്ന പേരിലും ഇവർ അറിയപ്പെടുന്നു.
ചോള, പാണ്ഡ്യ രാജവംശങ്ങളുടെ പതനത്തിനുശേഷം ഇരു വംശങ്ങളും വിജയത്തിന്റെ സന്തോഷം ദേവരാട്ടം ആടി ആഘോഷിക്കാറില്ല.
ഇന്ത്യൻ സ്വാതന്ത്ര്യത്തിനു ശേഷമുള്ള കാലഘട്ടത്തിൽ, ദേവരാട്ടം കൂടുതലും അവതരിപ്പിക്കുന്നത് തെലുങ്ക് വംശജരായ രാജകമ്പളത്തു നായക്കർ ആണ്.
അവർ ദക്ഷിണേന്ത്യയിലെ ആന്ധ്രാപ്രദേശ് വിജയനഗർ രാജവംശത്തിൽ നിന്ന് കുടിയേറി തമിഴ്നാട്ടിൽ സ്ഥിരതാമസമാക്കിയവരാണെന്ന് വിശ്വസിക്കുകയും തമിഴ് പാരമ്പര്യങ്ങളും മതപരമായ ആചാരങ്ങളും സാമൂഹിക സൗഹൃദവും നിലനിർത്തുകയും ചെയ്തു.
മുക്കുളത്തോർ തമിഴ്‌നാട്ടിലെ എല്ലാ സമുദായങ്ങളും, നിലവിൽ തമിഴ്‌നാട്ടിലെ ക്ഷേത്രോത്സവങ്ങളിലും മറ്റ് ചടങ്ങുകളിലും ദേവരാട്ടം കൂടുതലും അവതരിപ്പിക്കുന്നത് ഇതേ സമുദായത്തിലെ പ്രൊഫഷണൽ നർത്തകർ മാത്രമാണ്.
മുക്കുളത്തോർ ശ്രദ്ധേയരായ ജനങ്ങളുടെ പട്ടിക
മരുതു പാണ്ടിയർ യു.മുത്തുരാമലിംഗം തേവർ അവലംബങ്ങൾ
ദേവലോകം (ചലച്ചിത്രം)
എം.ടി. വാസുദേവൻ നായർ കഥയും തിരക്കഥയും സംഭാഷണവുമെഴുതി സംവിധാനം ചെയ്ത മലയാളചലച്ചിത്രമാണ് ദേവലോകം മമ്മൂട്ടി പ്രധാന വേഷത്തിൽ അഭിനയിച്ച ആദ്യത്തെ ചലച്ചിത്രമായിരുന്നു 'ദേവലോകം'.
അവലംബം ↑ മമ്മൂട്ടിയുടെ ജീവചരിത്രം Mammootty.com ↑ "Mammooty introduced to films by MT Vasudevan Nair" .
mtvasudevannair.com.
↑ Mammootty takes his first step into Kannada cinema - The Hindu ↑ Mammootty-Biography , മമ്മൂട്ടിയുടെ ജീവചരിത്രം IMDBയിൽ ↑ മമ്മൂട്ടിയുടെ കാലിന്റെ കുഴപ്പം Archived 2013-07-01 at the Wayback Machine .
- പി.എൻ. മേനോന്റെ ആത്മകഥയിൽ നിന്ന്
നന്ദനം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nandanam_(film)
രഞ്ജിത്തിന്റെ സംവിധാനത്തിൽ പൃഥ്വിരാജ് , സിദ്ദിഖ് , ഇന്നസെന്റ് , ജഗതി ശ്രീകുമാർ , നവ്യ നായർ , കവിയൂർ പൊന്നമ്മ എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് നന്ദനം .
കഥ, തിരക്കഥ, സംഭാഷണം എന്നിവ നിർവ്വഹിച്ചതും രഞ്ജിത്ത് ആണ്.
ഭാവന സിനിമയുടെ ബാനറിൽ രഞ്ജിത്ത് , സിദ്ദിഖ് എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് കോക്കേഴ്സ് റിലീസ് ആണ്.
ഈ ചിത്രഠ വാണിജ്യ പരമായി വിജയമാണ്.
ഗുരുവായൂരിലെ ഒരു തറവാട്ടിലെ ജോലിക്കാരിയും, കൃഷ്ണ ഭക്തയുമായ ബാലാമണി (നവ്യാ നായർ) യുടെ ജീവിതമാണ് ഈ ചിത്രത്തിൽ ആവിഷ്കരിച്ചിരിക്കുന്നത്.
തറവാട്ടിലെ ഇളമുറക്കാരനായ മനു (പൃഥിരാജ് സുകുമാരൻ) വുമായി ബാലാമണി അടുപ്പത്തിലാകുന്നു.
ഇരുവരുടേയും പ്രണയത്തിനിടക്ക് പ്രതിബന്ധങ്ങൾ നിരവധിയാണ്.
ഇതിനിടെ നിഷ്കളങ്കയായ ബാലാമണിക്ക് മുൻപിൽ ഗുരുവായൂരപ്പൻ (അരവിന്ദ് ആകാശ്) അയൽ വീട്ടിലെ ഉണ്ണിയെന്ന വ്യാജനെ പ്രത്യക്ഷപ്പെടുന്നുമുണ്ട്.
ഒടുവിൽ മനുവിന്റെയും ബാലാമണിയുടെയും വിവാഹം  നടക്കുകയും ബാലാമണി തനിക്ക് പിന്തുണ നൽകിയിരുന്നത് ഗുരുവായൂരപ്പനായിരുന്നുവെന്ന് മനസ്സിലാക്കുകയും ചെയ്യുന്നതോടു കൂടി ചിത്രം അവസാനിക്കുന്നു.
അഭിനേതാക്കൾ അഭിനേതാവ് കഥാപാത്രം പൃഥ്വിരാജ് മനു സിദ്ദിഖ് ബാലൻ ഇന്നസെന്റ് കേശവൻ നായർ അരവിന്ദർ ഗുരുവായൂരപ്പൻ ജഗതി ശ്രീകുമാർ കുമ്പിടി എൻ.എഫ്. വർഗ്ഗീസ് ശ്രീധരൻ വി.കെ. ശ്രീരാമൻ വിശ്വൻ സായി കുമാർ ദാസൻ സുധീഷ് ഉണ്ണികൃഷ്ണൻ ജഗന്നാഥ വർമ്മ മാധവ മേനോൻ അഗസ്റ്റിൻ കുഞ്ഞിരാമൻ കെ.ജെ. യേശുദാസ് യേശുദാസ് നവ്യ നായർ ബാലാമണി കവിയൂർ പൊന്നമ്മ ഉണ്ണിയമ്മ രേവതി തങ്കം ജ്യോതിർമയി കലാരഞ്ജിനി ജാനകി
മാള അരവിന്ദൻ .
ശങ്കരൻ മൂശാരി
സുബ്ബ ലക്ഷ്മി.
വേശാമണിയമ്മാൾ
സുബൈർ                    വേണു മേനോൻ
നാരായണൻ നായർ  ശങ്കരമ്മാവൻ സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് രവീന്ദ്രൻ ആണ്.
പശ്ചാത്തലസംഗീതം ചെയ്തിരിക്കുന്നത് രാജാമണി .
ഗാനങ്ങൾ കാർമ്മുകിൽ വർണ്ണന്റെ ചുണ്ടിൽ – കെ.എസ്. ചിത്ര രാഗം : ഹരി കാംബോജി.
ആരും ആരും കാണാതെ – സുജാത മോഹൻ ഗോപികേ ഹൃദയമൊരു – കെ.ജെ. യേശുദാസ് മനസ്സിൽ മിഥുനമഴ – എം.ജി. ശ്രീകുമാർ രാഗം : ജോഗ് മൌലിയിൽ മയിൽ പീലി ചാർത്തി – കെ.എസ്. ചിത്ര ശ്രീലവസന്തം – കെ.ജെ. യേശുദാസ് ആരും ആ‍ാരും കാണാതെ – പി. ജയചന്ദ്രൻ , സുജാത മോഹൻ മനസ്സിൽ മിഥുനമഴ – എം.ജി. ശ്രീകുമാർ , രാധിക തിലക് രാഗം : ജോഗ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം അഴകപ്പൻ ചിത്രസം‌യോജനം രഞ്ജൻ എബ്രഹാം കല സുരേഷ് കൊല്ലം ചമയം പി.വി. ശങ്കർ വസ്ത്രാലങ്കാരം മനോജ് ആലപ്പുഴ നൃത്തം കുമാർ ശാന്തി നിശ്ചല ഛായാഗ്രഹണം സുനിൽ ഗുരുവായൂർ നിർമ്മാണ നിയന്ത്രണം പ്രവീൺ പരപ്പനങ്ങാടി ലെയ്‌സൻ എസ്.എസ്. കൃഷ്ണൻ അസോസിയേറ്റ് ഡയറൿടർ എം. പത്മകുമാർ പുറത്തേക്കുള്ള കണ്ണികൾ നന്ദനം ഇന്റർനെറ്റ് മൂവി ഡാറ്റാബേസിൽ നന്ദനം – മലയാളസംഗീതം.
നന്ദനാർ ക്ഷേത്രം, മൂന്തൂർ
എറണാകുളം ജില്ലയിലെ കോതമംഗലം താലുക്കിൽ, കോട്ടപ്പടി പഞ്ചായത്തിൽ മൂന്തുർ എന്ന സ്ഥലത്തുള്ള ശിവക്ഷേത്രമാണ് നന്തനാർ ക്ഷേത്രം .
ശിവ പ്രതിഷ്ഠക്കൊപ്പം ഭക്തനന്തനാരുടെ പ്രതിഷ്ഠയും ഉള്ള കേരളത്തിലെ അപൂർവ്വം ക്ഷേത്രങ്ങളിൽ ഒന്നാണ് ഇത് .
അമ്പതിയൊന്നു പടികൾ കയറിവേണം നടയ്ക്കൽ എത്താൻ.
മലയാളം മാസം ഒന്നാംതിയതികളിൽ രാവിലെ പ്രത്യേക പൂജകൾ നടത്തിവരുന്നു.
കൂടാതെ എല്ലാ ശനിയാഴ്ചകളിലും വൈകിട്ട് ദീപാരാധനയും മറ്റു പൂജാദികർമങ്ങളും ചെയ്തുവരുന്നു.
നന്ദനന്ദന വേണുനാദ
അന്നമാചാര്യ ഭടിയാർ രാഗത്തിൽ ചിട്ടപ്പെടുത്തിയ ഒരു കൃതിയാണ് നന്ദനന്ദന വേണുനാദ.
നന്ദനന്ദന വേണുനാദ വിനോദ മുകുന്ദ കുന്ദ മന്ദഹാസ ഗോവർദ്ധന ധാരാ ചരണം
രാമ രാമ ഗോവിന്ദ !
രവി ചന്ദ്ര ലോചന കാമ കാമ കലുഷ വികാര വിദൂര ധാമ ധാമ വിഭവത് പ്രതാപ രുപ ധനുജ നിർദുമ ധാമകരണ ചതുര ഭാവ ഭജ്ഞന (നന്ദ) ചരണം
പരമ പരാത്പര  പരമേശ്വര വരദ വരദാമല വാസുദേവ ചിര ചിര  ഘനനഗ ശ്രീ വെങ്കടേശ്വര നര ഹരിനാമ പന്നഗശയനാ (നന്ദ) അർത്ഥം
ഹേ!
നന്ദനന്ദന!
രാമ!
ഗോവിന്ദ!
രവി ചന്ദ്രന്മാർ കണ്ണുകളായിട്ടുള്ളവനേ!
ഗോവർദ്ധന ധാരാ!
കാമ കലുഷിത വികാരങ്ങൾക്ക് അതീതനായിട്ടുള്ളവനെ!
പരമ പരാത്പര!
പരമേശ്വര!
വാസുദേവ!
വെങ്കടേശ്വര ഹരേ!
പന്നഗശയനാ!
ഭഗവാനിൽ അചഞ്ചല വിശ്വാസമർപ്പിക്കുകയും ഭഗവാനായി എല്ലാം സമർപ്പിക്കുകയും ചെയ്യുന്നവർക്ക് മോക്ഷം ലഭിക്കുമെന്നത് ഉറപ്പായി വിശ്വസിക്കാവുന്ന വസ്തുതയത്രെ!
നന്ദപ്രയാഗ ഇംഗ്ലീഷ് വിലാസം https://ml.wikipedia.org/wiki/Nandaprayag
നന്ദപ്രയാഗ ഉത്തരാഖണ്ഡ് എന്ന ഇന്ത്യൻ സംസ്ഥാനത്തിലെ ചമോലി ജില്ലയിലെ ഒരു നഗരപഞ്ചായത്താണ്.
അലക്നന്ദ നദിയുടെ പഞ്ചപ്രയാഗിൽ (അഞ്ച് സംഗമങ്ങളിൽ) ഒന്നാണ് നന്ദപ്രയാഗ , ഇത് അലക്നന്ദ നദിയുടെയും നന്ദാകിനി നദിയുടെയും സംഗമസ്ഥാനത്താണ്.
ഒരു കാലത്ത് യദു രാജവംശത്തിന്റെ തലസ്ഥാനമായിരുന്നു നന്ദപ്രയാഗ.
നന്ദപ്രയാഗ് സ്ഥിതിചെയ്യുന്ന അക്ഷാംശരേഖാംശങ്ങൾ 30°20′N 79°20′E ﻿ / ﻿ 30.33°N 79.33°E ﻿ / 30.33; 79.33 ആണ്.
ഈ പ്രദേശത്തിന്റെ ശരാശരി ഉയരം 1,358 മീറ്റർ ആണ് (4,455 അടി).
538 കിലോമീറ്റർ നീളമുള്ള എൻ‌എച്ച് 58, എൻ‌സി‌ആറിനെ പുണ്യ ദേവാലയമായ ബദ്രിനാഥും ഇന്തോ-ടിബറ്റ് അതിർത്തിക്കടുത്തുള്ള മനാ പാസുമായി ബന്ധിപ്പിച്ച് ഈ മനോഹരമായ പട്ടണത്തിലൂടെ കടന്നുപോകുന്നു.
സംഗമസ്ഥാനം, വിശുദ്ധ തീർത്ഥസ്ഥാനം എന്നീ നിലകളും ഈ ഉയർന്ന  പർവതപ്രദേശത്തിനുണ്ട്..
2001 ലെ ഇന്ത്യ സെൻസസ് , അനുസരിച്ചുള്ള നന്ദപ്രയാഗിന്റെ ജനസംഖ്യ 1433 ആയിരുന്നു.
ജനസംഖ്യയുടെ 56% പുരുഷന്മാരും സ്ത്രീകളിൽ 44% ഉം ആണ്.
നന്ദപ്രയാഗിന്റെ ശരാശരി സാക്ഷരതാ നിരക്ക് 70% ആണ്, ഇത് ദേശീയ ശരാശരിയായ 59.5% നേക്കാൾ കൂടുതലാണ്: പുരുഷ സാക്ഷരത 78%, സ്ത്രീ സാക്ഷരത 61%.
നന്ദപ്രയാഗിൽ 13% ജനസംഖ്യ 6 വയസ്സിന് താഴെയുള്ളവരാണ്.
ജലവൈദ്യുത പദ്ധതി
ഉത്തരാഖണ്ഡ് ജൽ‌വിദ്യുത് യു‌ജെ‌വി‌എൻ, ഉത്തരാഖണ്ഡ് എന്റർപ്രൈസ് സർക്കാർ ബൊവാല നന്ദി പ്രയാഗ് ജലവൈദ്യുത പദ്ധതിയിൽ പ്രവർത്തിക്കുന്നു.
300 മെഗാവാട്ട് (4 x 75 മെഗാവാട്ട്) സ്ഥാപിക്കാൻ ഉദ്ദേശിക്കുന്ന പദ്ധതി 90% ആശ്രയയോഗ്യമായ വർഷത്തിൽ 1102 മെഗാവാട്ടിന്റെ വാർഷിക ഊർജ്ജ ഉൽ‌പാദനം നടത്താൻ വിഭാവനം ചെയ്യുന്നു.
പ്രധാന സവിശേഷതകൾ സ്ഥാനം - ജില്ല ചമോലി, ഉത്തരാഖണ്ഡ് നദി - അലക്നന്ദൻ ശേഷി - 300 മെഗാവാട്ട് ബാരേജ് - 11.0 x 8.0 മീറ്റർ വലിപ്പമുള്ള 5 എണ്ണം ഗേറ്റുകൾ ഹെഡ് റേസ് ടണൽ - 10.05 കിലോമീറ്റർ, 9.3 മീറ്റർ ഡയ ഹോഴ്സ് ഷൂ സർജ് ഷാഫ്റ്റ് - 80.0 മീറ്റർ ഉയരമുള്ള ഗ്രൗണ്ട് നിയന്ത്രിത പരിക്രമണത്തിന് കീഴിൽ 27 മീറ്റർ ഡയ പെൻസ്റ്റോക്ക് - 4 എണ്ണം, 3.0 മീറ്റർ ഡയ, ഓരോന്നും ഉപരിതല പവർ ഹ --സ് - വലിപ്പം 120 മീറ്റർ നീളവും 22.2 മീറ്റർ വീതിയും 44 മീറ്റർ ഉയരവും 75 മെഗാവാട്ട് വീതമുള്ള ജനറേറ്റർ 4 യൂണിറ്റുകൾ ഫ്രാൻസിസ് ടർബൈൻ - ലംബത്തിന്റെ 4 എണ്ണം റേറ്റുചെയ്ത തല - 138.9 മീ പദ്ധതി ഭൂമി - 62.0 ഹെക്ടർ വാർഷിക തലമുറ - 1343.1 എം.യു. പദ്ധതി ചെലവ് - 2015 ഫെബ്രുവരിയിൽ 2226.56 കോടി രൂപ കമ്മീഷൻ ചെയ്ത വർഷം / പൂർത്തീകരണ ഷെഡ്യൂൾ - ഡിസംബർ 2022 Panch Prayag Devprayag Rudraprayag Karnaprayag Nandaprayag Vishnuprayag ക സ തി ഗാലറി നന്ദാകിനി നദി ( മുൻഭാഗം ), ആനക്നന്ദ നദി (പശ്ചാത്തലം) എന്നിവ സംഗമിക്കുന്നതിന്റെ മറ്റൊരു കാഴ്ച സമീപമുള്ള ബന്ഗലി ഗ്രാമത്തിൽ നംദ്പ്രയഗ് .
പരാമർശങ്ങൾ Wikimedia Commons has media related to Panch Prayag .
ബാഹ്യ കണ്ണികൾ ചമോലി ജില്ല, website ദ്യോഗിക വെബ്സൈറ്റ്
നന്ദലാൽ ബോസ് ഇംഗ്ലീഷ് വിലാസം https://ml.wikipedia.org/wiki/Nandalal_Bose
ഭാരതത്തിലെ പ്രസിദ്ധരായ കലാകാരന്മാരിൽ അഗ്രഗണ്യരുടെ കൂട്ടത്തിൽ പെട്ട ചിത്രകാരനാണ് നന്ദലാൽ ബോസ് (Bengali: নন্দলাল বসু, Nondo-lal Boshū) (3 December 1882 – 16 April 1966).
ഇദ്ദേഹം മഹാകവി രവീന്ദ്രനാഥ് ടാഗോറിന്റെ അനന്തരവനായ പ്രസിദ്ധ ചിത്രകാരൻ  അവനീന്ദ്രനാഥ് ടാഗോറിന്റെ ശിഷ്യനായിരുന്നു .
ബംഗാളിത്തനിമ നിലനിർത്തിക്കൊണ്ട് ചിത്രകലയെ ഉപാസിച്ചുപോന്ന അദ്ദേഹം തന്റെ കൃതികളിൽ സ്വീകരിച്ച ഇന്ത്യൻ ശൈലികൊണ്ട് ഖ്യാതി നേടി.
അദ്ദേഹത്തിന്റെ ചിത്രങ്ങളിൽ  അജന്തയിലെ ഗുഹാചിത്രങ്ങളുടെ ശക്തമായ സ്വാധീനം കാണാം.
ഇന്ത്യയിലെ പുരാണ-ഐതിഹ്യ കഥാപാത്രങ്ങളും, ഗ്രാമീണജീവിതവും അവിടത്തെ സ്ത്രീകളും അദ്ദേഹത്തിന്റെ ചിത്രങ്ങളിൽ നിറഞ്ഞു നിൽക്കുന്നു.
അദ്ദേഹത്തിന്റെ കൃതികൾ പുരാവസ്തുക്കളല്ലാതിരുന്നിട്ടുകൂടി, 1976-ൽ ആർക്കിയോളജിക്കൽ സർവ്വേ ഓഫ് ഇന്ത്യ, മറ്റ് ഒമ്പതു കലാകാരന്മാരുടെ കൃതികൾക്കൊപ്പം, ഇന്ത്യൻകലയിലെ "അമൂല്യനിധികൾ" ആയി പ്രഖ്യാപിക്കുകയുണ്ടായി.
ബീഹാറിൽ മോൺഖേർ ജില്ലയിലെ പട്ടണമായ ഖരഗ്പൂരിൽ, ഒരു സാധാരണ ബംഗാളി കുടുബത്തിലാണ് നന്ദലാൽ ബോസ് ജനിച്ച്ത്.
കുട്ടിക്കാലം മുതലേ പ്രതിമാ നിർമ്മാണത്തിലും പൂജാപ്പന്തലിന്റെ അലങ്കാരപ്പണികളിലുമെല്ലാം അദ്ദേഹം തല്പരനായിരുന്നു.
കൽക്കത്തയിൽ ഹൈസ്കൂൾ വിദ്യാഭ്യാസത്തിനെത്തിയ ശേഷം സെൻട്രൽ കോളേജിയറ്റ് സ്കൂളിൽത്തന്നെ ബിരുദപഠനത്തിനും ചേർന്നു.
പിന്നീട് പല കോളേജുകളിൽ ചേർന്നെങ്കിലും ബിരുദപഠനം പൂർത്തിയാക്കാനാകാതെ വന്നപ്പോൾ  മാതാപിതാക്കളോട് പറഞ്ഞ് അദ്ദേഹം കൽക്കത്ത സ്കൂൾ ഒഫ് ആർട്സിൽ ചിത്രകല പഠിക്കാൻ ചേർന്നു.
അജന്തഗുഹകളിലെ ചുമർച്ചിത്രങ്ങൾ നന്ദലാൽബോസിനെ ചെറുപ്പം മുതലേ സ്വാധീനിച്ചിരുന്നു.
പിൽക്കാലത്ത് ധാരാളം ചിത്രങ്ങൾ വരച്ച് തന്റെ കഴിവുകൾ തെളിയിച്ചതോടെ ഗഗനേന്ദ്രനാഥ് ടഗോർ, ആനന്ദ കുമാരസ്വാമി, ഒ.സി.ഗാംഗുലി തുടങ്ങിയ ചിത്രകാരന്മാരുടേയും ചിത്രകലാവിമർശകരുടേയും ശ്രദ്ധയിൽപ്പെടാൻ അദ്ദേഹത്തിനു കഴിഞ്ഞു.
അവരൊക്കെ നന്ദലാൽബോസിന്റെ പ്രതിഭയേയും ശൈലിയിലെ മൗലികതയേയും ശരിക്കും കണ്ടെത്തിയിരുന്നു.
തുടർന്ന് അദ്ദേഹത്തിന്റെ സുഹൃദ് വലയം  വിപുലമാകുകയും വിദേശങ്ങളിലും അദ്ദേഹത്തിന്റെ ഖ്യാതി എത്തുകയും ചെയ്തു.
പ്രമാണം:Yama and Nachiketa.jpg യമനും നചികേതസ്സും, നന്ദലാൽ ബോസ്,1914
ഉപ്പുസത്യാഗ്രഹകാലത്ത് ഗാന്ധിജി ഒരു വലിയ വടിയും പിടിച്ച് നടക്കുന്ന ഒരു ലിനോകട് ചിത്രം അദ്ദേഹം തയ്യാറാരാക്കിയത്‌ പില്ക്കാലത്ത്‌ സത്യാഗ്രഹപ്രസ്ഥാനത്തിന്റെ അടയാളചിത്രമായി മാറി.
1922-ൽ  അദ്ദേഹം ശാന്തിനികേതനിലെ കലാവിഭാഗത്തിൽ ( സ്കൂൾ ഓഫ് ആർട്സ്‌) പ്രിൻസി‍പ്പലായി.
ഭാരതരത്നം, പദ്മശ്രീ തുടങ്ങിയ ഭാരതസർക്കാർ അവാർഡുകളിൽ ചേർക്കാൻ അനുയോജ്യമായ ചിത്രങ്ങൾ തയ്യാറാക്കാൻ ജവഹർലാൽ നെഹ്‌റു നന്ദലാൽ ബോസിനേയാണ് കണ്ടെത്തിയത്.
ദൽഹിയിലെ നാഷനൽ ഗാലറി ഓഫ് മോഡേൺ‍ ആർട്സിൽ നന്ദലാൽ ബോസിന്റെ‍ ഏഴായിരത്തിലധികം കൃതികൾ പ്രദർശിപ്പിച്ചിട്ടുണ്ട്.
കൂട്ടത്തിൽ പ്രസിദ്ധമായ ഗാന്ധിജിയുടെ ദണ്ഡിയാത്രയുടെ ചിത്രവുമുണ്ട്‌.
തിരുവനന്തപുരത്തെ ശ്രീ ചിത്ര ആർട് ഗാലറിയിലും അദ്ദേഹത്തിന്റെ ചിത്രങ്ങളുണ്ട്.
1966 ഏപ്രിൽ 16-നു കൽക്കത്തയിൽ വച്ച് അദ്ദേഹം അന്തരിച്ചു.
references ↑ http://en.wikipedia.org/wiki/Nandalal_Bose
നന്ദാ ഹൻഖിം ഇംഗ്ലീഷ് വിലാസം https://ml.wikipedia.org/wiki/Nanda_Hankhim
നേപ്പാളി ചെറുകഥാകൃത്തും എഴുത്തുകാരനുമാണ് നന്ദാ ഹൻഖിം .  'സത്താ ഗ്രഹൺ' എന്ന ചെറുകഥാ സമാഹാരത്തിന്റെ രചനയ്ക്ക് 2014 ൽ  കേന്ദ്ര സാഹിത്യ അക്കാദമി പുരസ്കാരം ലഭിച്ചു.
ഹീരാലാലിന്റെയും രാധാറായിയുടെയും മകനാണ്.
ഡാർജലിംഗ്സർക്കാർ കലാലയത്തിൽ നിന്ന് ബിരുദം പൂർത്തിയാക്കി.
ഉപന്യാസം, ചെറുകഥ, കവിത, നാടകം, കുട്ടികൾക്കുള്ള കഥകൾ എന്നീ മേഖലകളിലായി പതിന്നാറോളം രചനകൾ പ്രസിദ്ധീകരിച്ചു.
1964 ൽ പ്രസിദ്ധീകരിച്ച ലാസ് ആണ് ആദ്യ നോവൽ.
കഹി അദ്യാരോ കഹി ഉജ്ജലോ(Kahi Adhyaro Kahi Ujjyalo -1988 ) എന്ന സിനിമക്ക് തിരക്കഥയെഴുതി.
കൃതികൾ ലാസ് സത്താ ഗ്രഹൺ പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം 2014 നേപ്പാളി സാഹിത്യസൻസ്താൻ പുരസ്കാർ രത്നശ്രീ പുരസ്കാർ റേഡിയോ നാട്യ പുരസ്കാർ(1993) അവലംബം ↑ http://www.mangalam.com/print-edition/india/263562 ↑ ↑ http://sahitya-akademi.gov.in/sahitya-akademi/pdf/sahityaakademiawards2014-e.pdf
നന്ദനാർ ഇംഗ്ലീഷ് വിലാസം https://ml.wikipedia.org/wiki/Nandanar_(Devotee)
ഒരു തമിഴ് ഭക്തകവിയായിരുന്നു നന്ദനാർ ( തമിഴ് : நந்தனார் or திருநாளைப் போவார் நாயனார்).
തമിഴ്നാട്ടിലെ തഞ്ചാവൂർ ജില്ലയിലെ മെർക്കാട്ടതനൂരിൽ (ഇന്നത്തെ മേളനല്ലൂർ) പറയ സമുദായത്തിൽ ജനിച്ചു .
കടുത്ത ശിവഭക്തനായിട്ടാണ് അദ്ദേഹം വളർന്നത്.
പക്ഷേ അടുത്തുള്ള പുരാതന ക്ഷേത്രത്തിന് പുറത്ത്, വളരെ ദൂരെ നിന്നു മാത്രമേ അദ്ദേഹത്തിന് ആരാധന നടത്താൻ കഴിഞ്ഞിരുന്നുള്ളു.
മെർക്കാട്ടതനൂരിൽ അയിത്തക്കാരുടെ വാസസ്ഥലമായ പുലിയപ്പാടി ചേരിയിലായിരുന്നു അദ്ദേഹം വസിച്ചിരുന്നത്.
ശിവഭക്തൻ
ഒരു ജന്മിയുടെ അടിമയായി ജോലിചെയ്തുവന്ന നന്ദനാർ സത്യസന്ധനും കഠിനാധ്വാനിയുമായിരുന്നു.
ദിവസവും പണികഴിഞ്ഞ് പ്രാർഥന നടത്തുക പതിവായിരുന്നു.
തോൽകൊണ്ട് സ്വന്തമായുണ്ടാക്കിയ ചെണ്ടയും വീണയും മറ്റുമുപയോഗിച്ച് ഭക്തിഗീതങ്ങൾ പാടുകയും, ക്ഷേത്രത്തിനകലെ നിന്നിട്ടാണെങ്കിലും, ചിലപ്പോൾ ഉന്മാദത്തോടെ നൃത്തം ചെയ്യുകയും ചെയ്യും.
ഒരിക്കൽ അദ്ദേഹം തിരുപ്പുങ്കൂറിലെ ശിവലോകനാഥസ്വാമി ക്ഷേത്രത്തിൽ പോയി.
താഴ്ന്ന ജാതിക്കാരനെന്ന കാരണത്താൽ ക്ഷേത്രത്തിനു പുറത്തുനിർത്തി.
അവിടെനിന്നുകൊണ്ട് വിഗ്രഹം ദർശിക്കാൻ അദ്ദേഹം ശ്രമിച്ചു.
എന്നാൽ ശ്രീകോവിലിനു മുന്നിലുള്ള നന്ദിയുടെ പ്രതിഷ്ഠ കാരണം ശിവപ്രതിഷ്ഠ കാണാനായില്ല.
നന്ദനാർ മനമുരുകി പ്രാർഥിച്ചപ്പോൾ ശിവൻ നന്ദിയോട് മാറിക്കിടക്കാൻ ആവശ്യപ്പെട്ടു എന്നാണ് ഐതിഹ്യം .
പതിനഞ്ചടി നീളവും ഏഴടി വീതിയും ഏഴടി ഉയരവുമുള്ള നന്ദിയുടെ കരിങ്കൽ വിഗ്രഹം വലത്തേക്ക് രണ്ടടി മാറുകയും അദ്ദേഹത്തിന് ശിവദർശനം സാധ്യമാവുകയും ചെയ്തുവെന്ന് ഐതിഹ്യം പറയുന്നു.
അവിടെ ഇന്നും നന്ദി വലത്തേക്ക് മാറിയാണത്രെ കിടക്കുന്നത്.
നന്ദിയെ മാറ്റിയ ഭക്തനായതിനാലാണ് അദ്ദേഹം നന്ദനാരായത്.
ദർശനം സാധിച്ചതിനു പ്രത്യുപകാരമായി, ഉപയോഗശൂന്യമായിക്കിടന്ന ക്ഷേത്രക്കുളത്തെ വിനായകന്റെ സഹായത്തോടെ അദ്ദേഹം പുനരുദ്ധരിച്ചു.
ക്ഷേത്രത്തിനകത്ത് കുളംവെട്ടിയ വിനായക ന്റെ പ്രതിഷ്ഠയുണ്ട്.
ഇവിടെ 1959 മേയ് 13-ന് നന്ദനാർ ക്ഷേത്രം സ്ഥാപിതമാവുകയും ചെയ്തു.
തിരുനാളൈപ്പോവർ
തുടർന്ന് നടരാജ പ്രതിഷ്ഠയുള്ള തില്ലൈ ( ചിദംബരം )യിലേക്കു പോകാനാണ് നന്ദനാർ ആഗ്രഹിച്ചത്.
എന്നാൽ ജന്മി അദ്ദേഹത്തെ പോകാൻ അനുവദിച്ചില്ല.
ഉന്നത ജാതിക്കാരുടെ ക്ഷേത്രത്തിൽ താഴ്ന്നവനെന്തിന് പോകുന്നുവെന്ന് ചോദിച്ച് പാടത്തെ പണി തീർക്കുവാനാവശ്യപ്പെട്ടു.
തില്ലൈയിൽ എന്നു പോകുമെന്നു ചോദിക്കുന്നവരോടെല്ലാം നാളൈ എന്നു പറഞ്ഞു നടന്ന അദ്ദേഹത്തിന് നാളൈപ്പോവർ (തിരുനാളൈപ്പോവർ) എന്ന പേരും ഉണ്ടായി.
സവർണരുടെ ദൈവമായ നടരാജനുപകരം അവർണരുടെ ദൈവങ്ങളായ കറുപ്പൻ, മുനിയൻ, മൂക്കൻ തുടങ്ങിയവരെ ആരാധിച്ചാൽ മതിയെന്നു ജന്മി നന്ദനാരോടു പറഞ്ഞു.
വർഷങ്ങൾ പഴക്കമുള്ള തങ്ങളുടെ പാരമ്പര്യ വിശ്വാസങ്ങൾ ഉപേക്ഷിക്കരുതെന്നു ബന്ധുജനങ്ങളും അദ്ദേഹത്തെ ഉപദേശിച്ചു.
നന്ദനാർ ഒന്നും ചെവിക്കൊണ്ടില്ല.
വീണ്ടും ജന്മിയെക്കണ്ട് അഭ്യർഥന നടത്തി.
40 വെല്ലി (250 ഏക്കർ ‍) നിലം ഒരുദിവസംകൊണ്ട് ഉഴുതുമറിച്ചിട്ട് തില്ലൈയിലേക്കു പോയ്ക്കൊള്ളാൻ ജന്മി പറഞ്ഞു.
അസാധ്യമായ ആ കാര്യം അന്നു രാത്രി ശിവൻ തന്റെ ഭക്തനുവേണ്ടി ചെയ്തുതീർത്തത്രെ.